Ulric

**Ulric** (der også kendes under navne Diéspiter, Jove, Uhricus, Ulryk og Wulryk, samt under titlerne **Fader Tid**, **Kong Frost**, **Menneskehedens Patriark, Stormkongen**, **Vindblæseren**, **Vejrets Hersker** & **Vinter Ulven,** og ifølge ulricanisme også **Gudernes Konge**) er den stærke, stolte og mægtige gud for herskere, kamp, krig, magt, udholdenhed, vejret, tid, tidernes gang, ære og årstiderne og deres gang. Han er lige så hård og streng som vinteren, men han kan også være en gavmild, som foråret og sommeren, over for de rettroende ved f.eks. at vejlede herskere eller hjælpe krigere med at vinde konflikter og krige. Han har altid vejledt menneskeheden mod storhed og beskyttet dem mod farer og trusler.

Han er den centrale gud, for hvem skaberen kan erkendes og manifesteres igennem, for mange mennesker over hele den Gamle Verden, dog hovedsageligt i de nordlige lande og egne. Disse mange tilbedere bliver spirituelt guidet af Ar-Ulric og den Ulricanske kult, som er den næst største religiøse kult i Imperiet.

## Teologi og funktioner

En generel og god måde at se på Ulrics teologi og funktioner, er at se på hvordan ulricanerne opfatter sig selv og Ulric på. Dette kan opsummeres i følgende punkter.

* Ulric er gudernes konge, menneskehedens fader og verdens opretholder.
* Erkendelse af skaberen er mulig og ønskværdig gennem de andre guder, men går hierarkisk gennem Ulric.
* Ritualer og traditioner er afgørende for religiøs identitet og folkets enhed. Alle bør følge disse praksisser.
* Patriarkernes akkumulerede visdom nedarvet gennem generationer er mere gyldig og velbegrundet end enkeltpersoners tanker.
* Sigmar er den sidste af guderne og en vigtig portal til erkendelse på linje med de 10, men har ikke primat.

## Myter

Ulric findes i utallige myter fra hele den Gamle Verden. Her optræder i form af mange roller, både som helten, modstanderen og blot en observatør eller vejleder. Ulrics rolle som helt ses hovedsageligt i form af hans mange avatarer, som han bruger til at hjælpe, påvirke og lede sine følger indirekte, f.eks. i myten om "Moder Ulv", der beskrevet nedenfor. Hans rolle som vejleder ses hovedsageligt i myter, hvor Ulric leder sit folk eller en udvalgt troende til storhed eller mod en større skæbne, f.eks. i myten om "Bjerget, den Evige Flamme og de Tabte Sten", der beskrevet nedenfor. Ulrics roller som modstanderen er ofte i form af at få en udvalgt til at overkomme blot en del af Ulrics mægtige kraft for at styrke helten, så vedkommende kan overkomme en endnu mægtigere trussel mod den Gamle Verden og dens befolkning.

### Moder Ulv

Ulric er siden tidernes morgen blev set sammen med ulve, og hans præster har båret ulveskind for at vise deres dedikation til Ulric og gudens styrke. En af de mange myter, der forklarer denne sammenhæng er myten om Ulvenes Moder. En gang i mytisk tid levede en ulv, der var hvid som sne og stor som et bjerg, og var hersker over alle ulve. Hun sendte ofte sine ulve ud på jagt efter mennesker. Ulric ønskede dog ikke at sine tilbedere skulle blive ofrer for ulven, så han sendte sin avatar Ulrak den Hvide afsted for at bekæmpe den Hvide Ulv. Ulrak besejrede først 10.000 ulve og kæmpede derefter med den Hvide Ulv i 40 dage og 40 nætter, og til sidst vandt han. Nogle myter mener at ulven døde og Ulric dermed blev ulvenes nye konge, mens andre mener den overgav sig til Ulrics magt og den sammen med dens slags blev Ulrics tjenere til evig tid.

### Bjerget, den Evige Flamme og de Tabte Sten

I mytisk tid ledte Ar-Ulric og den stamme han rejste sammen med efter et sted de kunne bo og være i sikkerhed fra de mange goblinoid stammer, der plagede landet. Ar-Ulric fik syner om et mægtigt bjerg, Middenberg, på en stor slette, som efter sigende skulle være verdens midte.

Da stammen og Ar-Ulric ankom til bjerget, manifesterede Ulric sig og kløvede toppen af bjerget væk med et enkelt slag fra sin mægtige hammer, Hiemem Pugnus. Her opførte stammen så den by, der siden da ville blive kendt som Middenheim. I centeret af bjerget fandt Ar-Ulric bjergets hjerte, der var en brændende hvid flamme, som han opførte et mægtigt tempel om. Flammen har siden da skænket varme, liv og lykke til Middenheim og den ulrickanske kult. Det menes at hvis ilden skulle gå ud vil Apokalypsen nærmere sig. Mange ulrickanske templer har ildsteder, der skal forestille den Evige Flamme.

Ulric samlede selv den afhuggede del af bjerget op, og lavede sin trone, In-Fin-Mundi ud af den. Dog da han løftede den op, tabte han et lille stykke af den, som Ar-Ulric lavede om til sin egen trone. Ligeså røg der også en splint af Ulrics hammer, som Ar-Ulric lavede sin en hammer selv ud af.

Tronen, hammeren og Ulrics eget ulveskind, som Ar-Ulric bærer siges at gøre det muligt for ham at kunne have en direkte kontakt med Ulric, og dermed at kunne blive vejledt af ham, så Ulrics kult kan blive ved med at følge Ulrics ord.

## Kult

Ulric kult er generelt betegnet ved den Ulricanske Kirke el. Ulricanisme, og omhandler Ulric, som den gud alle de andre guder må igennem for at kunne manifestere skaberens kræfter. Kulten er meget løst sammensat, dog imodsætning til de mange andre løst sammensatte religiøse kulte, så har den ulricanske tro en definitiv leder: Ar-Ulric. Under Ar-Ulric er der en gruppe Patriarker, som styrer de forskellige religiøse kredse rundt omkring i den Gamle Verden. Under primakerne er de lokale præster og de forskellige abbeder, der styrer lokale templer og helligdomme.

Grundet den løse struktur er der heller ikke ligeså stor enighed om betydningen af de religiøse skrifter, samt hvilke der er de vigtigste, dog godtager de fleste gejstlige Ar-Ulrics ord som de definitive, men alligevel svinder antallet af folk, der godtager Ar-Ulrics ord jo længere væk man kommer fra Middenheim, Ar-Ulrics højborg.

### Sigmartier og Ulricaner

Lige Siden Sigmar overtog pladsen som den dominante gud i Imperiet har der været debat i de Ulricanske kredse om hvilken plads i den guddommelige verden han indtager. De fleste ser ham som en gud på ligefod med de andre 10, dog er han ikke en central guddom og bliver ligesom de andre guder nød til gå gennem Ulric for at manifesterer skaberen og hans magt. Men der er også de som betvivler Sigmars guddommelig status og har nægtet at anerkende ham som en gud, for disse se under *Ulricanisme, De forskellige subgrene og sekter.*

### Ulric i de andre Trosretninger

Ulric spiller stadig en stor rolle i de andre på trods af ikke at være alene om midterpladsen i religion. Generelt set i alle trosretninger ses han som menneskehedens fader og beskytter, samt et vigtigt symbol på sammenhold og især bevarelsen af samfund trods tidens gang. I mange ikke-ulricanske samfund, som Avalon, Callendore, Castille og Tilea, bliver der lagt stort fokus på Ulric som vindenes hersker og tilbedes meget af sømænd og fiskere, der ønsker godt vejr på deres rejser.